《题钟山新寺 其一》
明代·来复

千载龙冈地有灵，布金重荷主恩荣。五云楼殿开兜率，一统山河际太平。

贝叶传经狮子现，宝花围座象王迎。天中雨露无时降，尽沈群生劫浊清。

作者简介：（?—1391）明僧，江西丰城人，俗姓王，字见心。少出家于邑之西方寺。明内典，通儒术，能诗善文。明初以高僧召至京，与宗泐齐名。洪武二十四年坐胡惟庸党诛。有《蒲庵集》。